Temeljem članka 60. Statuta Škole za odgoj i obrazovanje - Pula, zaključka Vlade Republike Hrvatske od 23. travnja 2020., *Upute za sprječavanje i suzbijanje epidemije COVID-19 za ustanove ranog i predškolskog odgoja i obrazovanja te osnovnoškolske ustanove u kojima je osigurana mogućnost zbrinjavanje djece rane i predškolske dobi te učenika koji pohađaju razrednu nastavu Hrvatskog zavoda za javno zdravstvo* (u daljnjem tekstu **Upute HZJZ-a**) i *Preporuke za organizaciju rada u razrednoj nastavi i upute za vrednovanje i ocjenjivanje u mješovitom modelu nastave* Ministarstva znanosti i obrazovanja (u daljnjem tekstu **Preporuke MZO-a**) ravnateljica Škole donosi

# PROVEDBENI PLAN

**otvaranja škole 11. svibnja za učenike razredne nastave**

I.

U cilju unaprjeđenja zaštite učenika, djelatnika škole i ostalih posrednih dionika odgojno-obrazovnog procesa Škole ravnateljica donosi Provedbeni plan otvaranja škole 11. svibnja (u daljnjem tekstu: **Provedbeni plan**).

II.

Provedbeni plan zahtijeva sljedeće organizacijske, tehničke, materijalne uvjete i mjere:

## Organizacijske mjere i zadatci

* 1. Pripremne radnje za otvaranje Škole: edukacijski rehabilitatori – učitelji i nastavnici, učitelji produženog stručnog postupka, stručna služba Škole i ravnateljica Škole

1. Upoznati roditelje osobnim kontaktom s **Uputama HZJZ-a, Preporukama MZO-a i Provedbenim planom**

*Izvršitelj zadatka: razrednici*

*Rok provedbe zadatka : do 5. svibnja 2020. godine*

1. *Održavanje virtualnih sastanaka sa zaposlenicima Škole, radi rasprave o provedbenom planu i definiranja obveza*

*Izvršitelj zadataka: ravnateljica Škole*

*Rok provedbe zadatka: do 7. svibnja 2020. godine*

1. Kontaktirati roditelje putem svih dostupnih komunikacijskih kanala radi dobivanja informacije o potrebi:

- dolaska učenika u Školu   
- prehrane učenika u Školi i   
- korištenju usluge Produženog stručnog postupka

*Izvršitelj zadatka: razrednici*

*Rok provedbe zadatka : do 5. svibnja 2020. godine*

1. Priprema i podjela izjave za roditelje o dolasku učenika u Školu i uključivanje u produženi stručni postupak

*Izvršitelj zadatka: ravnateljica Škole, stručna služba Škole, razrednici*

*Rok provedbe zadatka : do 11. svibnja 2020. godine*

1. *Potpisivanje Izjava o povratku učenika u Školu*

*Izvršitelj zadatka: razrednici*

*Rok provedbe: do 11. svibnja 2020. godine*

* 1. Upoznavanje roditelja s mjerama i organizacijom rada u Školi

1. Upoznavanje roditelja sa organizacijom rada Škole

*Izvršitelj zadatka: razrednici, stručna služba i ravnateljica Škole*

*Rok provedbe zadatka : do 8. svibnja 2020. godine*

* 1. Definiranje pravila kretanja i ponašanja u Školi i upoznavanje djelatnika Škole s istima

Izvršitelj zadatka: ravnateljica

Rok provedbe zadatka: 8. svibnja 2020. godine

* 1. Opskrba sredstvima potrebnim za početak rada

1. Utvrditi potrebna sredstva za održavanje higijene u Školi i potrebne namirnice

*Izvršitelj zadatka: spremačice, kuharica*

*Rok provedbe zadatka : do 8. svibnja 2020. godine*

1. Uskladiti podatke i izvršiti nabavu

*Izvršitelj zadatka: tajnik škole*

*Rok provedbe: 8. svibnja 2020. godine*

## Tehničke mjere

* 1. Zadaci za administrativno tehničku službu Škole

1. Priprema, dezinfekcija učionica, kuhinje, wc-a i zajedničkih prostorija**.**

*Izvršitelj zadatka: spremačice, kuharica*

*Rok provedbe zadatka : do 8. svibnja 2020. godine*

## Mjere nakon otvaranja Škole

1. Osigurati prihvat učenika na ulazima u školu prema utvrđenom rasporedu.

*Izvršitelj zadatka: razrednici*

1. Na početku nastave održati edukaciju za učenike na jednostavan i prikladan način.

*Izvršitelj zadatka: razrednici, voditelji PSP-a i stručna služba škole*

* 1. Vježbati s učenicima gdje se kreću, kako se koriste odmori, dijeli hrana, izlazi na dvorište i na igrališta.

*Izvršitelj zadatka: razrednici i voditelji PSP-a*

* 1. Osigurati provjetravanje i čišćenje prostora

*Izvršitelj zadatka: spremačice*

* 1. Voditi evidenciju o mjerenju tjelesne temperature zaposlenika (Upute HZJZ).

*Izvršitelj zadatka: medicinski tehničari*

III.

Školski odbor bit će upoznat s ovim Provedbenim planom.

IV.

Ovaj Provedbeni plan bit će objavljen na web stranici škole.

KLASA: 602-03/20-06/01

URBROJ: 2168/01-55-58-20-01

Pula, 4. svibnja 2020.

MP

Višnja Popović, prof.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ravnateljica